قتل بیگ خان

سولویں صدی عیسوی میں اپنے بھائی شاہ بیگ کے ساتھ اس وقت موجودہ لکی مروت آئے تھے جب مروت قوم اور سرہنگ نیازیوں کے درمیان گھمسان کی لڑائی جاری تھی، عین اس وقت جب لڑائی عروج پر تھی سرہنگ نیازیوں کے سپورٹ میں ایک دستہ جس کا تعلق موسی خیل قوم سے تھا، وہ سرہنگ نیازیوں کا ساتھ دینے کیلئے میدان جنگ کے بالکل عقب میں نمودار ہوئے، موسی خیل جنگجو قبیلہ دریائے سندھ کے کنارے لرگی وال غر سے ہوتے ہوئےمغربی کافرکوٹ کی پہاڑی سلسلے میں گھس آئے اور وہاں کی کافرکوٹ پہاڑی کے مقام پر درے سے نکل کر انہوں نے مروت فوج پر عقب سے حملہ کرنا تھا، لیکن اس وقت اس پہاڑی سلسلے پر ایک بہادر مروت جنگجو اسماعیل خان اور مموت کی نگرانی تھی ، انہیں جب خبر ہوئی تو انہوں نے بہترین جنگی حکمت عملی کا مظاہرہ کرتے ہوئے یہ مناسب نہیں سمجھا کہ جنگی محاذ پر موجود مروت فوج سے مدد لی جائے، بلکہ انہوں نے اپنی مدد آپ کے تحت مورچہ سمبھال لیا، اور اس حکمت عملی سے کہ کہی مروت فوج کو یہ خبر ملنے سے ان کے حوصلے پست نہ ہوجائے، انہوں نے ایک وفد آدم خان کی سربراہی میں بیٹنی قبیلہ کی طرف مدد کی غرض سے بھیجا، جو رشتے میں ان کے مامو زاد بھی تھے، آدم خان کی سربراہی میں جب یہ قبیلہ عقبی راستے سے علاقہ قلندرخیل پہنچے، تو وہاں آدم بیگ نے ان کے ساتھ اپنے بیٹے شاہ بیگ اور قتل بیگ خان اور قبیلے کے درجنوں جنگجووں کو ساتھ بھیج دیا، قتل بیگ خان اپنے جنگجو ساتھیوں کے ساتھ عین اس وقت مغربی کافرکوٹ کے مقام پر پہنچے کہ جب اسماعیل خان اور موسی خیل قبیلوں کے درمیان جنگ برابری کی سطح پر پہنچ گئی تھی، اور دونوں طرف سے سپاہی شدید تھکن کا شکار تھے، قتل بیگ خان کی سربراہی میں تازہ دم سپاہی پہنچے تو اسماعیل خان اور مموت کے سپائیوں کا مورال اور بلند ہوگیا، اور عین اسی وقت جنگ کی بازی پلٹی اور موسی خیل کے سپاہیوں نے پسپائی اختیار کرتے ہوئے درہ کی طرف کا رخ کیا، اور جان بچانے میں کامیاب ہوگئے۔ موسی خیل قبیلے کی پسپائی کے بعد جب زخمیوں اور شہیدوں کو اٹھوایا گیا، تو قتل بیگ خان کے بھائی شاہ بیگ خان بھی شہیدوں کی صف میں شامل تھے، ، آپ کو نہایت عزت و احترام کے ساتھ پہاڑی سلسلے کے ساتھ اونچی جگہ پر دفنادیا گیا، مزید شہیدوں کے کفن دفن کے بعد خبر ملی کہ درہ تنگ کے مقام پر لڑی جانے والی جنگ میں بھی سرہنگ نیازیوں نے پسپائی اختیار کی اور درہ تنگ پار چلے گئے، بعد ازاں مینا خان اور تترخان اور کئی علاقائی مشران کی دخل اندازی سے ایک معاہدہ طئے پایا گیا، کہ درہ تنگ پار کا علاقہ سرہنگ نیازیوں جبکہ موضع احسان پور اور لکی مروت پر مروت برادری کی آبادکاری ہوئی اور درہ تنگ سے مغربی طرف کا علاقہ مروت قبیلے کو دیا گیا، جنگ کے مکمل اختتام پر جب تمام معاون جنگجو مہمان سپاہی واپس جانے لگے، تو قتل بیگ خان نے یہی پر رہائش اختیار کی ، اور کوہ شیخ بدین کے دامن میں ہزاروں کنال بنجر زمین کوآباد کرکے کھیتی باڑی کا کام کرنے لگے۔ بعد ازاں آپ کی شادی یہاں کے مقامی گھرانے سے قرار پائی گئی ، جس سے آپ کا ایک بیٹا بامک پیدا ہوا، ، کچھ عرصہ بعد بامک کے چار بیٹے موسی خان،'علی خان'،سید خان اور ولی خان پیدا ہوئے ۔ ان چار بھائیوں کی اولاد آج بھی کوہ شیخ بدین کے دامن میں مختلف گائوں اور دیہات میں آباد ہے

حوالہ جات